Հավելված 1

Մասիս համայնքի ավագանու

2025թ մարտի 14-ի

N — որոշման

**ՆԱԽԱԳԻԾ**

Մթնոլորտային օդի պահպանության, մթնոլորտային օդի բարելավմանն ուղղված միջոցառումների

**Համայնքը** –Արարատի մարզ Մասիս համայնք

**Նախագծի անվանումը** – Մասիս քաղաքի թիվ 1 մանկապարտեզի շենքի էներգաարդյունավետ արդիականացում

**1․Ծրագրի նպատակը** – Ծրագրի նպատակն է պարբերաբար նվազեցնել ջերմոցային գազերի արտանետումները Մասիս համայնքի շենքերի ֆոնդից՝ նպաստելով էներգաարդյունավետ արդիականացմանն ուղղված ներդրումների խոչընդոտների հաղթահարմանը և բարենպաստ շուկայական միջավայրի և մասշտաբավորման ընդունակ բիզնես մոդելների ստեղծմանը։

Ծրագիրը էապես նվազեցնելու է համայնքում շենքերի ԷԱ արդիականացմանն ուղղված ներդրումների ռիսկերի պատկերը՝ ազդակ հանդիսանալով, խրախուսելով և օրինակ ծառայելով մասնավոր հատվածի համար։ Ծրագիրը կհանգեցնի էներգիայի էական խնայողությանը և դրա արդյունքում ջերմոցային գազերի արտանետումների էական նվազեցմանը, ինչպես նաև աղքատության կրճատմանը։

**Այս ծրագրի շնորհիվ ամբողջությամբ կարդիականացվի Մասիս համայնքի Մասիս քաղաքի թիվ** 1 **մանկապարտեզի շենքը՝ դարձնելով այն էներգաարդյունավետ։**

**2․ Ծրագրի Խնդիրները** - Մասիս համայնքի առաջնային խնդիրներից են կրթական և սոցիալական ոլորտի խնդիրների լուծումը, որի կարևոր բաղադրիչներից են համայնքում գործող մանկապարտեզների պահպանումը և բնականոն գործունեությունը։ Համայնքը մանկապարտեզների պահպանման համար ծախսում է բավականին լուրջ ֆինանսական միջոցներ, էներգաարդյունավետ արդիականացումը որոշակիորեն կմեղմեր համայնքի կողմից կատարվող ծախսերը, ինչի խնայողության արդյունքում, տնտեսված գումարները կուղղորդվեին մանկապարտեզների վերանորոգման, գույքի և սարքավորումների ձեռք բերման, ինչպես նաև համայնքի տարբեր պարտադիր խնդիրների լուծմանը։

Այս ծրագիրը մեզ թույլ կտա զգալիորեն նվազեցնել շրջակա միջավայրի վրա բացասական ազդեցությունը և խթանել ցածր ածխածնային տեխնոլոգիաների կիրառությունը։

**3․ Ծրագրի իրականացման առաջնայնությունը** - Նախագիծը նախաձեռնել է Մասիսի համայնքապետարանը համայնքի ղեկավարի գլխավորությամբ և հանդիսանում է առաջնահերթ խնդիր։

Սույն ծրագիրը նպաստում է հետևյալ կայուն զարգացման նպատակներին՝ ձեռնարկել անհապաղ գործողություններ՝ պայքարելու կլիմայի փոփոխության և դրական ազդեցությունների դեմ։ Կրճատել քաղաքների բացասական ազդեցությունը շրջակա միջավայրի վրա։ Օժանդակել տնտեսական, սոցիալական և բնապահպանական դրական կապերը քաղաքային բնակավայրում՝ ուժեղացնելով ազգային և տարածաշրջանային զարգացման պլանավորում։

Այս ծրագիրը կնպաստի Մասիս համայնքում շենքերի ֆոնին ցածր արտանետումներին և կլիմայի տոկուն զարգացման առաջնահերթություններին համահունչ էներգարդյունավետության սկզբունքների կիրառմանը։

**4․ Ծրագրի բյուջեն** կազմում է 50000,0 հազար դրամ, որից

* Բնապահպանական հարկից մասհանվող գումարները՝ 21773,6 հազար դրամ
* ՄԱԶԾ-ԿԿՀ ծրագիր՝ 12500,0 հազար դրամ
* Համայնքի ներդրում՝ 15726,4 հազար դրամ

Ծրագրի իրականացման ընթացքում առաջացած բոլոր խոչընդոտ ծախսերը կիրականացնի Մասիսի համայնքապետարանը։

Նախագիծը իրականացնելու համար նախատեսվում է իրականացնել հետևյալ փուլերը․

1․Նախագծի ձեռք բերում և փորձաքննություն

2․ Մանկապարտեզի շենքի էներգաարդյունավետ արդիականացման աշխատանքները՝

* Նախատեսվում է ջերմամեկուսացնել շենքերի արտաքին պատերը և տանիքները
* Նախատեսվում է փոխարինել աստիճանավանդակների և հարթակների դռներն ու պատուհանները, կառուցել նախամուտքեր և տեղադրել ժամանակակից լուսադիոդային լուսավորման համակարգ

**5․ Ծրագրի մշակման համար հիմք հանդիսացած հիմնախնդիրները․** Համաշխարհային մասշտաբով շենքերի ոլորտը արտանետումների աճի դադարեցման ամենամեծ ներուժն ունի։ Խորը էներգաարդյունավետության արդիականացումը, դրանց լայն կիրառության դեպքում կարող են մինչև 50-70% էներգախնայողության հանգեցնել։

Մասիս քաղաքի թիվ 1 մանկապարտեզի շենքի ջերմամեկուսացման և արդիականացման միջոցառումները կունենան ազդեցություն ջերմոցային գազերի արտանետումների նկատմամբ, իսկ խնայված միջոցները կուղղվի մանկապարտեզների խոցելի այլ կարիքների և խնդիրների լուծմանը, որի մեջ առաջնային դեր են տվել ներառական խնդիրներ ունեցող երեխաներին կրթելու համար, առավել արդիական դիդակտիկ նյութերի ձեռք բերմանը, նոր ուսումնական ծրագրերի կիրառմանը, ինչը կիրառելու համար համապատասխան ֆինանսական միջոցներ են անհրաժեշտ։

**6․ Ծրագրի ուղղակի շահառուները** հանդիսանում են նշված մանկապարտեզի անձնակազմը և սաները /անձնակազմը՝ թվով 41, սաները՝ թվով 242/։

**7․ Ծրագրից ակնկալվող արդյունքները․** Մանկապարտեզի ջերմաարդիականացման արդյունքում ջեռուցման համար ջերմային էներգիայի տեսակարար ծախսը նվազելու է 3-4 անգամ՝ կազմելով 52-72 կՎՏժ/տարի։

Կխնայվի ջեռուցման և հովացման ծախսերի 40-60%-ը։

Ջերմոցային գազերի արտանետումների կրճատումը կազմելու է 128տ CO2/տարի։

**8․ Ծրագրի իրականացման համար՝** մանկապարտեզի շենքն ենթարկվել է սեյսմիկ փորձաքննության, որի եզրակացության համաձայն․

* Մանկապարտեզն ունի 2 հարկ
* Մանկապարտեզի շենքն ունի 1912.4 քմ մակերես /արտաքին եզրաչափերով/։
* Շենքն ունի 2-րդ աստիճանի վնասվածություն, ինչը համապատասխանում է էներգաարդյունավետ արդիականացման և ջերմամեկուսացման համար սահմանված չափորոշիչներին։